L’Ajuntament de Sagunt dedica 270.000 euros a subvencions per al programa d’Esport en Edat Escolar del curs 2021/2022
23 de març 2021

![Imagen 1](/media/0sqljjil/96-deporte-escolar-archivo.jpg)![Imagen 2](/media/5whhauzs/96-javier-timon-archivo.jpg)

​  
L'Ajuntament de Sagunt dedica, un any més, subvencions destinades al programa d'Esport en Edat Escolar que es desenvoluparà al llarg del pròxim curs 2021/2022 en el municipi. Els fons que s'han dedicat a la iniciativa ascendixen a un total de 270.000 euros repartits entre els diferents mòduls de grup i de coordinador de les diverses escoles esportives que formen part del programa.

  

Estes ajudes tenen per objectiu primordial contribuir a les accions encaminades a fomentar l'esport escolar en les seues diferents categories o nivells –des de prebenjamins fins a cadets, passant per benjamins, alevins i infantils– així com iniciar l'alumnat en els diversos camps esportius, a més de tractar d'impedir que xiquets, xiquetes i adolescents en edat escolar queden exclosos per motius econòmics de les activitats extraescolars esportives.

  

Podran beneficiar-se d'estes subvencions els centres d'ensenyament sostinguts mitjançant fons públics, les AMPAS així com també entitats esportives constituïdes d'acord amb la Llei 2/2011 de l'Esport i Activitat Física de la Comunitat Valenciana. Cal ressenyar, igualment, que es tracta d'un programa obert a entitats esportives de fora de la localitat que formen les seues escoles esportives a Sagunt.

  

La quantia total del pressupost destinat a estes ajudes es repartirà entre diversos mòduls dins dels diferents tipus d'escola esportiva i repercutiran, entre d’altres, en els monitors i coordinadors de cada escola esportiva. L'import mensual base de cada escola serà fix, però variarà segons els arbitratges.

  

Les iniciatives de pre-esport i Escoles Esportives de Promoció disposaran mensualment de 136’64 euros de base; en el cas de les Escoles d'Iniciació Esportiva variaran entre 220’19  euros i 281’58 euros, segons del tipus que siguen; les d'Esport Adaptat rebran 155’99 euros, 303’22 euros o 392’30 euros en funció del mòdul de què es tracte. Pel que respecta als mòduls de coordinador les quanties seran de 115’80 euros per a entre 5 i 10 grups; 173’70 euros per a d'11 a 15 grups; 231’60 euros per a entre 16 i 25 grups; i de 289’50 euros per a més de 26 grups. A més, a estos imports bàsics mensuals se'ls afegiran els arbitratges.

  

El termini de presentació de sol·licituds és de 30 dies hàbils a partir de l'endemà de la publicació de l'extracte de la convocatòria en el Butlletí Oficial de la Província de València (BOPV), fet que es va produir dijous passat 18 de març, amb el que està obert des d'este dilluns 22 de març i es poden formalitzar fins al pròxim 5 de maig inclòs. Els documents de sol·licitud estan disponibles en la seu electrònica de l'Ajuntament de Sagunt, dins de la secció subvencions: [https://sede.sagunto.es/eses/paginas/subvenciones.aspx​](https://sede.sagunto.es/eses/paginas/subvenciones.aspx)

  

El delegat d'esports, Francisco Javier Timón, ha anunciat que «**com a novetat en esta convocatòria cal destacar que s'inclou la possibilitat que els futurs beneficiaris puguen sol·licitar, abans que concloga el termini per a la realització de l'activitat subvencionada, modificacions de la resolució de concessió que suposen ampliació de terminis fixats, reducció de l'import concedit o alteració de les accions que s'integren en l'activitat, que siguen autoritzades quan es donen les seues causes en circumstàncies imprevistes o siguen necessàries per al bon fi de l'actuació, sempre que no s'altere l'objecte o finalitat de la subvenció i no es danyen drets de tercers**». Segons ha explicat el regidor, «**això s'inclou en previsió que es pogueren donar restriccions o tancaments d'activitat a causa de la pandèmia**».

  

En este sentit, les bases de la convocatòria d'enguany puntualitzen igualment que davant les circumstàncies a les quals ha donat lloc la pandèmia, que han provocat la presa de mesures per part de les autoritats amb la finalitat de contindre el virus i preservar i protegir la salut de la ciutadania, i que han limitat el normal desenvolupament de la pràctica en l'àmbit esportiu, al mateix temps que han derivat en pèrdues irrecuperables per al sector esportiu, «r**esulta encara més necessari posar en marxa i sense demora el programa de subvencions en matèria de Promoció de l'Esport per afavorir la reprogramació i la reactivació d'activitats i esdeveniments esportius i per mantindre la viabilitat econòmica del sector esportiu local així com de totes les entitats que participen en l'organització d'esdeveniments esportius i de foment de l'esport i l'activitat física**», especialment «**tenint en compte que el present programa subvenciona, a través de retribucions, el treball dels monitors que fan possible que els cursos es porten avan****t**», sobretot ara, que les restriccions derivades de les mesures de seguretat imposades per les circumstàncies han obligat a cancel·lar esdeveniments esportius com la participació d'equips en els Jocs Esportius de la Comunitat Valenciana, que «**d'una o altra forma, suposen pèrdues irrecuperables per al sector esportiu**».

  

Del muntant global de 270.000 euros destinats a estes ajudes, 95.000 euros corresponen al pressupost del present any 2021 mentre que els restants 175.000 euros correran amb càrrec al pressupost de l'exercici pròxim 2022.

  

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-dedica-270-000-euros-a-subvencions-per-al-programa-d-esport-en-edat-escolar-del-curs-2021-2022/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-dedica-270-000-euros-a-subvencions-per-al-programa-d-esport-en-edat-escolar-del-curs-2021-2022/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-dedica-270-000-euros-a-subvencions-per-al-programa-d-esport-en-edat-escolar-del-curs-2021-2022/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-dedica-270-000-euros-a-subvencions-per-al-programa-d-esport-en-edat-escolar-del-curs-2021-2022/)